MIROLJUBNI BOJEVNIK
FILM SO NAVDAHNILI RESNIČNI DOGODKI.
Precej težko si dihal.
Samo sanje.
Si prepričan, da si v redu?
Bi rad, da odidem?
Ne, ostani. Malo se grem prezračit.
Saj veste, da imate dva različna čevlja, kajne?
Eden je nekoliko novejši od drugega. Še kaj drugega?
Hvala vam za obisk.
Kaj za vraga ste pravkar storili?
Kako ste prišli tja gor?
Bodite močni, fantje. -Dajmo.
Nekdo izmed nas mora kaj ukreniti glede vseh teh punc. -Ja?
Nekateri izmed nas smo že. Živijo, Dory.
Hej, Tommy. Hej, Dan!
Dobro je videti. -Hvala, Trev.
Mislil sem neskončno množico žensk, tepec.
Kako je možno, da so vse zaljubljene vame? -Res, le kako?
Prihajajo, gospodje.
Ljuba mamica in očka.
Si videl, kako nas je pogledala? -Ja. Kot oglas za zobno pasto.
Najbolj beli zobje, na katere sem kdajkoli naletel.
Hitreje! Močno se odrini.
Na pete! Dobro! Dobro, Jensen.
S trdim delom pridejo rezultati. Tako gre to.
Lepo, Kyle.
Odlično.
Kdo bi mi še rad danes pokazal kaj dobrega?
Dobro, Millman. Lepo.
Napni se. Spusti ramena. Dobro. Ostani napet.
Dobro.
Nekaj bi vam rad pokazal, trener. -Ne zapravljaj energije. Bodi tiho.
Dobro.
Millman. Millman!
Oprostite, trener.
Oprosti ne pomeni ničesar.
Uspelo mi bo. Treniral sem.
Pridi sem!
Nihče na planetu ne more storiti tega, kar poskušaš ti.
Odličen si, Danny. Eden najboljših, kar sem jih kdajkoli videl.
Uvrstil se boš še više kot lani
in mogoče se ti bo uspelo prebiti skozi vse kvalifikacije,
če se ne boš prej ubil.
Tommy, na vrsti si.
Kaj pa skuša narediti? -Tri zaporedne obrate pred sestopom.
Je to že komu uspelo? -Ne.
Zato pa tudi poskuša. Misli, da bo tako postal Gospodar prstanov.
Toda razlika je v tem, da si skuša iztrgati obe roki iz sklepov.
Naslednja runda kvalifikacij bo čez šest tednov in vsi veste,
kaj vam vedno govorim. Ne mislite, da vam bo uspelo samo zato,
ker ste srčkani in znate narediti stojo. Mislite, da se šalim?
In imam posnetek vaših tekmecev, ki si ga morate še enkrat ogledati.
Ti lahko kako pomagam?
Lahko mi poveste, kako vam uspe.
Všeč ti je, če so stvari pojasnjene.
Mar ne?
Kako smo nocoj?
Glejte. Streha mora biti visoka vsaj tri, mogoče celo štiri metre.
Noben človek ne more skočiti z mesta v višino več kot meter in pol.
Jaz že vem. Telovadec sem.
Najtežji moški šport na svetu. Večina ljudi tega ne ve.
Tudi Špartanci iz antične Grčije so bili telovadci.
Skakali so čez bike. Tako so trenirali svoje elitne bojevnike.
Si vedel to?
Vem več, ko si mislite. -In misliš več, kot veš.
A znanje ni isto kot modrost. -Ja? V čem pa je razlika?
Gotovo veš, kako je treba očistiti vetrobransko steklo, kajne? -Ja.
Modrost je, da to tudi počneš.
Treniram sedem dni na teden, 50 tednov na leto.
Zakaj tako veliko? -Mislite resno?
Samo malo mi še manjka, da se uvrstim. -Kam pa?
Gledate olimpijske igre? -Ne.
Hvala vam za obisk.
Kljub temu, da sem tako dober,
moram storiti vse, kar lahko, da se uvrstim.
Preden bi razumel, kaj si videl, bi moral vedeti veliko stvari.
Dajte. Nekaj me vprašajte. Vprašajte me karkoli.
Si srečen?
Rekel si, da te lahko vprašam karkoli.
Kaj ima sreča opraviti s čimerkoli? -Vse.
Moj oče ima obilo cvenka,
šolo delam z levo roko, same desetke dobivam. Imam krasne prijatelje,
v odlični formi sem in sam spim samo takrat, ko to hočem.
Zakaj torej ne moreš ponoči spati?
Včeraj si prišel ob treh zjutraj. Nocoj spet.
Dve noči zaporedoma. -Kaj pa ste? Nekakšen instant filozof ali kaj?
Potrebuješ filozofijo? -Ne, hvala, Sokrat. Je imam že dovolj v šoli.
Zadnje vprašanje.
Kaj boš storil, če ti ne bo uspelo priti v olimpijsko moštvo?
Če mi ne bo uspelo kaj? -Gotovo si razmišljal o tem.
O čem za vraga govorite? -V čem pa je težava?
Sploh ne vem, kaj počnem tu.
Čudak ste. In ne potrebujem vas, da me strašite.
13.
14.
Kmalu boš omagal, Middleman.
15.
16.
Hej, lepotička. -Tako se torej zabavaš.
17.
18.
Si mogoče zadnjič spal z Dory? -Dajmo, Dan. Zmagal boš.
19.
Ti je ona to rekla? -Je res?
Midva naj bi bila prijatelja.
Kaj pa to točno pomeni?
Da si tepec, ki grdo ravna s svojimi prijatelji.
Naj nekdo prime moja kozarca piva.
Naj nekdo prime moja!
Hej!
Dajta no, fanta. Dan, kaj je narobe s tabo?
Le kdo potrebuje kretene, če ima prijatelje, kot si ti, kajne, Dan?
Pomiri se. -Kaj? Bi se rad stepel s Tommyjem?
Kdo pa misli, da je? -Jezen je nate. Je res?
Mislil sem, da ni več z Dory.
Zato oprosti, če je prišla trkat na moja vrata. -Zakaj? Zakaj, Dan?
Poslušaj se. Dory je bila Tommyjeva punca.
Rekel sem, da sem mislil, da sta končala!
Vrni se na svojo zabavo. -V redu. Ja, saj se bom.
Hej.
Ju hočeš?
Res si srčkan.
Jezus!
Susie, si v redu?
Ja. -Oprosti.
Kaj je narobe? Spet ne moreš spati?
Kaj bi rekli, če bi vam povedal, da se mi v sanjah
ves čas prikazujejo ti čevlji? -Da mogoče še vedno spiš.
Lahko živiš vse življenje, ne da bi se sploh prebudil.
Hej, Sokrat.
Kako to, da delate na bencinski črpalki, če toliko veste?
To je postrežna črpalka. Strežemo ljudem.
Nobenega višjega smisla ni.
Kot natakanje bencina? -Kot služenje drugim.
Kako ste nocoj?
Po japonsko, kaj?
Torej poznaš Sokrata? -Ga tako kličeš?
Stavim, da mu je všeč.
Ješ vsak večer z njim? -Pravzaprav mislim, da je ena porcija zate.
Vidim, da si spoznal Joy. -Hej, veliki Buda. -Živijo, mali Buda.
Joy, to je Dan. -Sva se že spoznala.
Sokrat.
Dober tek.
Lačen si videti.
Je Joy skuhala vse to?
Živi v bližini?
Je v sorodu z vami? -Začeti moraš zastavljati boljša vprašanja.
Kaj? -Bolj počasi jej. Mogoče boš kaj okusil.
Gotovo imate cel kup pravil, kajne?
Ne pravil. Stvari, ki sem se jih naučil iz lastnih izkušenj.
Zato sem rekel, da nemarno ješ.
Komu pa je to mar? -Tebi. To je razlika med nama, Dan.
Ti treniraš gimnastiko. Jaz treniram vse.
Če bi bil tvoj trener, bi ti prepovedal meso.
Resno? -Nobenega mesa.
To bi verjetno šlo. -Nobene televizije, alkohola, drog in seksa.
In zato sem vesel, da niste moj trener.
Torej ti dieta in trening omogočata, da postaneš vse, kar lahko?
Prav gotovo. -Kako dolgo lahko stojiš takole?
Samo recite. -Pet minut. Na mizi.
Če se samo malo premakneš, te bom lahko celo noč klical T.
T? -Na kratko za tepca.
Koliko je ura?
Koliko je ...
Moj sin, T.
Hvala vam za obisk.
Vsak ti govori, kaj počni in kaj je dobro zate.
Nočejo, da iščeš svoje odgovore. Radi bi, da verjameš njihovim.
In naj uganem. Vi hočete, da verjamem vašim. -Ne.
Jaz hočem, da nehaš zbirati informacije zunaj sebe
in jih začneš zbirati iz svoje notranjosti.
Ste v kakšni sekti ali kaj? -Ljudje se bojijo tega, kar imajo v sebi,
a to je edini kraj, kjer bodo kdajkoli našli, kar potrebujejo.
Zakaj ne moreš spati? Ali mogoče zato, ker pozno ponoči,
ko se poleže vse hrup in ležiš v postelji
in ni nikogar zraven tebe, postaneš malce prestrašen.
Prestrašen, ker se nenadoma zdi vse tako ...
prazno.
Povej mi, da hočeš biti več kot samo nekdo, ki se povzpne na tiste kroge
in izvede dobro naučeno akrobacijo ali dve.
Povej mi, da hočeš biti nekdo, ki uporablja svoj um in telo
na načine, za katere večina ljudi ne bi imela poguma,
in treniral te bom, Dan,
da postaneš resnični bojevnik.
Je vse v redu z njim?
Kaj se dogaja? -Kyle. Grdo je padel.
V redu sem.
Lahko je zlomljena. -Ne. -Slikati jo bo treba. -Ne.
Vse je v redu, Kyle. Je že dobro.
Resno mislim, trener. -Vem. -Ne zdi se mi zlomljena.
Samo pogledali jo bodo. -Ni je treba.
Jaz pa pravim, da je treba.
Gremo.
Dali ti jo bodo v prevezo. -Ne potrebujem preveze.
Zgubili smo tekmovalca na konju. Hud zlom.
Ne veš tega. Lahko si jo je samo izpahnil.
Huda izguba. Tommy je naš najboljši tekmovalec na konju.
Kaj misliš, da to pomeni za nas?
Trevor, spravi se dol. -In če ne? Kot da ti nočeš?
Toda za razliko od mene si ti na konju zanič, Middleman.
Samo nikoli se nisem osredotočil nanj.
To je zato, ker obvladaš samo eno orodje.
Gospodar prstanov. -Ja? Bi rad videl, kaj zmorem?
Ne sramoti se. -Pojdi se igrat, fantek.
Jezus Kristus, mar nista videla, kako so pravkar odpeljali Kyla?
Jezus, kaj če je konec z njim?
Ne tarnaj mi. Če hočeš, ga pojdi držat za rokico.
Včasih se ne maram preveč.
Najprej sem pomislil na to, kako bi mi lahko Kylov padec koristil.
Ljudje niso to, kar razmišljajo. Mislijo, da so,
in to jim povzroča vse vrste bridkosti.
Vrzi mi tisti ključ.
Nisem to, kar razmišljam?
Seveda ne.
Šestnajstko.
Razum je samo refleksni organ. Na vse se odziva.
Vsak dan ti napolni glavo z milijoni naključnih misli.
Nobena od teh misli ne razkrije o tebi prav nič več
kot pega na konici nosu.
Udari me. -Kaj?
Kaj pa počnete? -Deset dolarjev, če ti uspe, da mi primažeš klofuto.
Daj. Udari me. -Nehajte. Nočem vas udariti.
Nočeš me udariti?
Nočem vas poškodovati.
Potem pa te bom moral očitno še naprej klofutati.
Si opazil, kako je pravi vzvod lahko zelo učinkovit?
Kaj, če bi ti povedal,
da gre pri treningu, celo v življenju, prav za to?
Da razviješ modrost, da uporabiš pravi vzvod
na pravem mestu v pravem trenutku.
Odnesi ven smeti. -Kar vi jih dajte.
Smeti so tu gori.
To je prvi del tvojega treninga,
da se naučiš, kako se znebiti vsega, česar ne potrebuješ tu notri.
Kako? -Dobiva se jutri v študentskem naselju.
Na mostu čez potok Strawberry.
Kam za vraga greš? -Na politologijo. Kam pa ti? -Preizkušnja za konja je.
Pozabil sem. -Čez manj kot eno uro. -Počakaj.
Povej jim, naj me počakajo, prav? -Kaj?
Sokrat!
Poslušajte. Čisto sem pozabil.
V telovadnici imam nekaj precej pomembnega. Lahko opraviva na hitro?
Seveda.
Hej!
Hej! Vam govorim.
Kaj za vraga je narobe z vami? -Rekel si, da se ti mudi.
Zato ste me porinili z mosta? -Izpraznil sem ti misli.
Kaj? -Izpraznil sem ... -Ne, niste. Vrgli ste me v reko.
In povej mi, Dan, kaj si razmišljal, ko si padal? -Ne vem!
Si razmišljal o šoli? -Ne! -O nakupovanju v trgovini? -Ne!
O tem, kamor se ti je mudilo? -Ne! Jaz sem ... -Sedanjost.
Stoodstotno si se posvečal temu, kar si doživljal.
To si celo poimenoval.
Zmešani ste. Veste to?
Za to sem moral vaditi celo življenje.
Tudi zate hočeva, da se ti zmeša, Dan.
Kako to naredite?
Nekakšna borilna veščina?
Nisem zaznal, da me boste porinili. -Nisi pazil.
Celo zdaj ne paziš. V tvoji glavi se spet kopičijo stvari.
Ne opaziš ničesar, kar se dogaja. -Saj se nič ne dogaja.
Vedno se kaj dogaja.
Znebi se navlake, Dan.
Navlaka je vse, kar te ovira pri edini stvari, ki je pomembna,
pri tem trenutku. Tukaj. Zdaj.
In ko boš resnično tukaj in zdaj,
boš presenečen nad tem, kaj lahko storiš in kako dobro.
Dokler ne bo znanega kaj več o Kylu, potrebujemo nekoga za konja, zato ...
Poskusi lahko vsak, kdor hoče.
Kje je Millman?
Dobro, naslednji. Trev?
Saj veste, da sem vraževeren. Nastopiti moram zadnji. -Bom jaz.
Dobro.
Millman, kako za vraga pa ti je to uspelo?
Sokrat! Prekleto! Želim si, da bi bili tam. Všeč bi vam bilo!
Uporabil sem vašo zvijačo.
Vašo psihološko zvijačo in je delovalo. Neverjetno je bilo.
Ni zvijača. -Ja, karkoli že je, uporabil sem jo.
Znebil sem se navlake in Trev? Trev je nekdo, s katerim vedno tekmujem.
Morali bi me videti. Uničil sem ga.
Ni me skrbelo, kaj se je zgodilo
ali kaj se lahko zgodi.
Samo šel sem tja gor in izpraznil misli.
In bilo je brezhibno.
Popolnoma se bom posvetil vašemu treningu. Prav?
Naredil bom vse, kar boste rekli. Nobenega piva, mesa, punc.
Koliko časa si ostal takšen, neobremenjen in brezhiben?
Uničil sem ga. Morali bi me videti.
V preteklosti si.
Se škodoželjno veseliš. Nisi v sedanjosti, ne živiš.
Ničesar se nisi naučil.
Pojdi domov. Treninga je za nocoj konec.
Počakajte malo.
Rekel sem, da pojdi domov.
Hej, Dan.
Zakaj morava biti tu zgoraj, kjer se lahko ubijeva?
Upal sem, da mi boš to lahko povedal ti.
Bog! Zakaj se sploh trudim?
Nikoli mi ne bo uspelo.
Oče je imel prav. Če mi ne uspe, se bo izkazalo, da se ne moti.
Si bom lahko kdaj odpustil, če mi ne bo uspelo?
Kje za vraga je Millman? Najbrž je predober, da bi prišel na trening.
Ne vem, kako naj ravnam s temi otroki. Kaj naj jim rečem?
Govorijo, toda njihove ustnice se ne premikajo.
Nisem njihova mama. Njihov trener sem.
Trener misli, da sem zanič.
Zanič sem.
Zanič posranec in Millman bo vedno boljši od mene.
Jim berem misli? -Mogoče jim nisi še nikoli zares prisluhnil.
Samo še štiri tekmovalce imam. Nove blazine moram nabaviti.
Ta dvojni obrat mi ne uspe. Moja linija ni dobra.
Takšen zanič posranec sem.
To gotovo počnete vi. Sicer se mi meša.
Včasih se ti mora zmešati, da prideš k zdravi pameti.
Millman!
Čas je že bil, da se prikažeš.
Hvala, ker si se nam pridružil.
Rekel sem ti, da pojdi domov.
Kaj ste mi pravkar storili?
Če se hočeš lotiti tega, moraš biti močan, Dan. -Kaj ste storili?
Za tja, kamor te bom peljal, za stvari, ki ti jih bom pokazal,
boš potreboval moč.
In moral mi boš zaupati.
Vroče je kot hudič in pingvin poriva pokvarjen avto
mimo 31 različnih vrst sladoleda. Obraz ima zakopan v vanilijo,
ko zagleda bencinsko črpalko. Gre tja, mehanik odpre pokrov in reče:
Dobro si ga spušil.
Pingvin si obriše usta in reče: Jebi se! To je sladoled.
Kako si, Tommy? -Hej, Trev.
Kaj je narobe s hrano, Middleman?
Še enega vem.
V bar vstopijo moški, raca in nuna z velikimi joški.
Neki starec je skočil zelo visoko.
Zares visoko. -In?
Zdaj delam, kar mi reče, da bom ugotovil, kako mu je to uspelo.
Počakaj malo. Te trenira nekdo drug? -Ne.
Kaj pa počne s tabo? Ker si videti usrano.
Ne vem.
Ne vem, kaj mi počne.
Bolje, da nehaš s tem, Middleman.
Kvalifikacije so čez štiri tedne in videti si kot kup dreka.
Hej!
Joy, kajne?
S tabo bi se rad pogovoril o najinem skupnem prijatelju.
O Sokratu?
Če ti ni povedal svojega imena, ga ne boš izvedel od mene.
Ja, zakaj mi ga ni povedal?
Ničesar ne vem o njem. Resno mislim.
Moral bi postati močnejši, moral bi mi izboljšati življenje.
Pa je prav nasprotno.
Kaj počne?
Zakaj te skrbi?
Vedeti hočem, s kom imam opravka.
Dajmo. Ostani napet, Danny!
Ne! Ne, treseš se!
Kaj za vraga počneš tam gori?
Ja, za danes sem končal. -Končal, kaj?
To pa so bliskovite spremembe, Millman.
Najprej blestiš na konju, zdaj pa komaj stojiš pokonci.
Ko boš naslednjič utrujen, pojdi spat namesto na trening.
Ike, tvoj ključ? -Ja, v redu.
Voajer. Kako smo nocoj?
Kako mi gre?
Utrujen sem, lačen in pohoten.
Kako ste pa vi?
Nocoj bi rad zvedel nekaj odgovorov.
Moram vedeti, da vse to nekam vodi in to moram vedeti takoj.
Kakšen bojevnik pa trenira tako, da čisti stranišča?
Ko postaneš bojevnik, se naučiš meditirati pri vsakem dejanju.
S čiščenjem stranišč? -Kako se znebiti vsega, na kar si vezan.
Kot na primer svojega ponosa.
Kako opustiti odvisnosti. -Povejte mi samo eno.
Govorjenje. Še posebej prekinjanje sogovornika.
Vsevednost, čeprav v resnici ne veš ničesar.
Mar res mislite, da bo to kakorkoli razširilo mojo zavest?
Zanič sem! Moj trener gotovo misli, da se drogiram, in mislim, da ...
V tem trenutku nimam nič več časa za vas.
Ta trenutek je edino, kar imaš, T.
Ste mi pravkar spet rekli tepec?
Ker se resnično začenjam spraševati, kako me lahko nekdo,
ki živi tako kot vi, česarkoli nauči.
Ste vi resnično srečni?
Mogoče ste samo nekdo, ki ni iz sebe naredil prav veliko,
in govori, da je svet v zablodi in da vse te stvari niso važne.
Bodi zadovoljen z manj, kajne? Z manj kot kaj? Z manj kot nič?
Tepec ti rečem takrat, ko se obnašaš kot tepec.
Kot zdajle, Dan, ko pustiš, da te obvladujejo čustva.
To niso čustva! To je zdrava pamet!
Veste kaj? Naj zdaj jaz nekaj povem vam,
kakorkoli vam je že v resnici ime.
Ko bom dobil, kar hočem, bom srečen.
Resnično in za vedno in kakorkoli bom rekel.
Ker bom sam poskrbel, da se bo zgodilo.
Tri, dve, ena!
Pij!
Danny, dobro.
Tako, Danny. Počasi.
Dobro. Dajmo! Zaključi!
Takšnega se te spominjam, Millman! Dober si bil.
Potrebovala sem to. Da pobegnem.
Sreča zame. -Ja, in zame.
Vi fantje ste v tako dobri formi.
Če torej ne bi bil v tako dobri formi,
če ne bi bil v gimnastičnem moštvu, če bi imel samo običajno telo,
te ne bi zanimal? -Bi te jaz, če ne bi imela takšnega telesa?
Hej, Middleman. Ne vem, kaj naj rečem.
Hej.
Vse moštvo je tu.
Prevozil si rdečo luč. Si moreš misliti?
Moraš se pozdraviti, ker ... -Prevozil si rdečo luč.
Koga bom premagoval na treningu? -Ne zapravljaj energije. Tiho bodi.
Dan?
Spodaj v kavarni čakajo tvoji starši.
Nočem svojih staršev. Rad bi vedel, kaj se dogaja.
Povedal ti bom, a tvoji starši bodo gotovo ...
Nikogar ne potrebujem, da me drži za roko.
Nogo imam v mavcu. Kdaj ga bom lahko snel?
Noga se ni samo zlomila, Dan. Raztreščila se je.
Stegnenica se je prelomila na 17 različnih mestih.
Morali smo ti vzeti kost iz kolka in jo pritrditi z jekleno palico.
Kdaj jo boste odstranili?
Ne bomo je.
Čez nekaj mesecev boš lahko pričel z rehabilitacijo.
Lahko se pogovoriš s fizioterapevtom
in če se boš močno potrudil,
sem prepričan, da boš sčasoma lahko spet hodil.
Vem, da se to trenutno mogoče ne sliši kot bogve kaj,
a glede na to, kaj se je zgodilo,
si zelo srečen mladenič.
Hej, Bob, dajmo!
Hej, tujec.
Hej.
Slišala sem, da so te odpustili iz bolnišnice. Kako si?
V redu.
Mislila sem nate.
Ja?
Lahko nekaj poskusim?
Tople roke.
Zares tople.
Si kdaj slišal za zdravilno moč dotika?
Ne.
Toda trenutno me lahko prepričaš v prav vse.
Ne osvajam te, Dan.
Mar ne bi morala zdraviti mojo nogo, ne pa mojih prsi?
Mogoče mislim, da se ni zlomila le tvoja noga.
Vem, da se trenutno bojiš.
Me poslušaš?
Kako je stari?
Zakaj ne vprašaš njega?
Ali kdaj vpraša zame?
To je bilo hudo. Zvenelo je kot ...
Hudo. -Zvenelo je, kot da ga pogrešaš.
Veš, prišel te je obiskat v bolnišnico.
Se vidiva.
Hej, trener.
Millman?
Lepo te je videti.
Videti je, da si si malo okrepil ramena.
To je bolj ali manj vse, kar lahko počnem, sklece in vaje za roke. -Ja.
V bolnišnici ne mislijo tako, a se bom kmalu znebil teh bergel.
Nato se bom vrnil. -Moraš jih poslušati.
Noro zamisel imam.
Zamudil bom tretjo rundo. Tega ne morem popraviti.
Toda zadnje kvalifikacije? -Dan.
Šele naslednjo jesen so.
To mi daje osem mesecev časa. -Kaj boš naredil v osmih mesecih?
Sem že poslal prošnjo olimpijskemu odboru.
Dan, stvaren moraš biti. -Kaj pa, če se vrnem?
Na nivo, na katerem sem bil? Me ne bi hoteli imeti v moštvu?
Seveda bi te, Dan, toda poglej se.
Za božjo voljo, nogo ti drži skupaj kos kovine!
Ne morete obupati nad mano. -Saj nisem, Dan.
Potem pa me prosim samo poslušajte. -Dan!
Zdravniki so mi povedali, da ni nobenega dvoma.
Nikoli več ne boš tekmoval.
Kristus, Millman, kaj hudiča se dogaja notri?
Daj no, Danny, odpri vrata! Odgovori mi!
Millman ...
Kaj hočeš?
Nihče me ne bo ustavil, zato se mi ne približuj.
Nisem prišel, da bi te zaustavil. -Misliš, da tega ne bom storil?
Ker se ne bojim ničesar.
Niti tega ne.
Kaj pa tega?
Ali tega?
Poglej se.
Kako se oklepaš ljubega življenja.
Se bojiš, da bi padel.
No, jaz pravim,
padi!
Ničemur se ne boš odrekel.
Ničemur, česar ne bi že izgubil.
Česa pa se oklepaš?
Ti si tisti, kajne?
Ti si tisti, ki se ga moram znebiti.
Ali veš, kaj delaš?
Ne.
Ali veš, kdo si
brez mene?
Ne.
Kaj pa potem počneš?
Vžgi.
Še enkrat.
Ne vem, kaj naj zdaj storim.
Prvo spoznanje bojevnika.
Kaj? -Da ne ve.
Kaj se dogaja z mano?
Jaz ne jočem.
Očitno pa.
Neprijetno je.
Čustva so naravna,
kot spreminjanje vremena.
Kaj storiti,
če ne moreš početi tistega, za kar si bil rojen?
Vse ima svoj namen, Dan,
celo tole.
In na tebi je, da ga odkriješ.
Vžgi.
Zdaj lahko začneš trenirati povsem nove stvari,
stvari, na katere najdeš odgovore znotraj sebe.
Tisti stari Plymouth.
Sedi na njem, dokler mi ne boš lahko povedal kaj pomembnega.
To je to?
Ne bom te poslušal, dokler ne boš spoznal česa, kar je vredno deliti.
To je vse?
Kako smo nocoj?
V redu.
Jeza, sovraštvo, nasilje so v resnici samo strah.
Zato je strah in ne denar izvor vsega zla.
Teorija kaosa ima prav, razen tega, da kaos sploh ni neurejen,
ampak popolnoma nadzorovan.
Če posodiš nekomu 20 dolarjev in ga ne vidiš nikoli več,
je bilo verjetno vredno tega.
Ko delaš sendvič z arašidovim maslom in džemom,
moraš na kruh najprej nanesti arašidovo maslo, ne džem.
Ljubezen najbolj potrebujejo tisti, ki jih je najtežje ljubiti.
Takole. -Hvala lepa.
Vedno se kaj dogaja.
Običajnih trenutkov ni.
Ja.
Dobrodošel nazaj.
Saj se šališ.
Saj tole ni še eno videnje, kajne?
Ker ne razumem, kako se to lahko dogaja.
Kaj za vraga počnete?
Je kaj narobe?
Tega ne počneva več, se spomnite? Saj znava bolje.
Boljša sva kot vsakdo, ki ne ve, kar veva midva,
ali živi, kot živiva midva? Hočeš to reči?
Mogoče ne boljša.
Pametnejša.
Nihče ni boljši.
Nikoli ne boš boljši.
Prav tako kot tudi ne boš nikoli slabši kot kdorkoli drug.
Težava je v navadi.
Samo zavedati se moraš možnosti, ki so ti na voljo,
in odgovornosti za svoja dejanja.
Ste zato izmed vseh ljudi, ki bi jih lahko učili, izbrali mene?
Si končal z laskanjem samemu sebi?
Ti si izbral mene.
Zakaj bi vam verjel?
Sami ste me učili, naj poslušam samo svojo intuicijo.
Kako veš, da nisem tvoja lastna intuicija, ki ti pravkar govori?
Hočeš reči, da sem si vas mogoče izmislil?
Ne igrajte se tako z mojo glavo.
Vsak stvar ima kaj? -Vsako dejanje ima svojo ceno in zadovoljstvo.
S spoznanjem obeh plati bojevnik postane ...
Stvaren in odgovoren za svoja dejanja.
Fant je slišati slabo.
Saj ne more biti res.
Denar, fanta.
Napačnega ste si izbrali, fantje.
Malce vzvoda na pravem mestu ob pravem trenutku?
Še tvojo.
Lahko pa tudi zgrda, silak.
Hvala in lahko noč.
Ali niste pozabili najinih ur?
Zdajle jih pa boste, kajne?
Ali pa bi mogoče moral reči Danovo uro. Jaz je ne nosim.
Daj jo.
Hvala, stari. -Katero velikost nosiš, srednjo?
Kaj pa počne?
Ne bom vzel tvoje jakne. -Dobra jakna je. Topla podloga.
Jaz jo bom vzel.
Dobra jakna je.
Ti. Ti si približno Danove velikosti.
Katero številko čevljev nosiš, Dan? -Se šalite?
Kristus, Sokrat, kako daleč bo šla ta zadeva?
Lahko bi naju ubili!
Vse bi lahko prebutali.
Tako pa naju bodo verjetno prijeli zaradi nedostojnega razkazovanja.
Mislite, da je to smešno?
Prav vse bi lahko podrli na tla.
Povejte mi, kaj za vraga ste mislili?
Da najbolj potrebujejo ljubezen tisti, ki jih je najtežje ljubiti.
Da znanje ni isto kot modrost.
Modrost je, da to tudi počneš. -Lahko bi naju ubili.
Preobrazba je.
Smrt? -Da. Malce bolj radikalna kot puberteta,
a nič takega, zaradi česar bi se posebej vznemirjal.
O čem za vraga govorite?
Smrt ni žalostna.
Žalostno je to, da večina ljudi sploh ne živi.
Je to dvojni zasuk z dvojnim obratom?
Ne, to je bil samo dvojni zasuk.
Moram ga spremeniti v dvojni zasuk z dvojnim obratom. Toda glej tebe.
Prvi dan brez vozička. Brez mavca, brez bergel.
Sem sem prišel samo zato, da bi vama povedal,
da nisem bil vedno zelo dober prijatelj.
Pravzaprav se ne morem spomniti,
kdaj sem bil nazadnje komu dober prijatelj.
Vse tole je noro.
Kako pa naj bi bilo drugače, ko pa vedno tekmujemo med seboj?
Kakorkoli, sem sem prišel zato, da bi vama povedal ...
Trev, se Middleman opravičuje?
Mislim, da se res.
O, bog. Zadela ga bo kap!
Zdravnika! Uporabite aparat za oživljanje! Umaknite se!
Bog, vzemi raje mene! O, ne!
Stvari, ki sem jih lahko počel, sem jemal za samoumevne.
Plehek sem bil.
Bojim se, toda čutim, da sem se znebil vseh starih stvari in ...
Vem, da je tako prav. -Ko čutiš strah,
uporabi meč.
Z njim razsekaj um na koščke.
Zareži skozi vse te skrbi in strahove
in vse ostalo, kar živi v preteklosti ali prihodnosti.
Rad bi bil zmožen tega.
Mislim, da sem pripravljen. -Na kaj?
Da posvetim svoje življenje višjemu cilju.
Res? -Služenje drugim, kajne?
Od zdaj naprej bom storil vse, kar mislite, da bi moral.
V redu. Mislim, da bo moral še naprej trenirati gimnastiko.
Bojevnik se ne odreče stvarem, ki jih ima rad, Dan.
Ljubi to, kar počne.
Poglejte me!
Poglejte me.
V nogi imam kovinsko palico.
Bistvo bojevnika ni v popolnosti
ali zmagi ali neranljivosti.
Bistvo je v popolni ranljivosti.
To je edini resnični pogum. -Le kako bi lahko treniral?
Ravnokar sem imel prometno nesrečo. -Nesreča je tvoj trening.
Življenje je izbira. Lahko si žrtev ali pa to, kar bi bil rad.
Naj se ne menim za to, kar je bilo? -Bojevnik ravna. Le tepec se upira.
Kaj, če mi ne bo uspelo? -To je prihodnost. Ne meni se za to.
Kako pa bova začela? -Nobenega začetka ali konca ni,
samo ravnanje.
Rad bi ti nekaj pokazal.
Kdaj si naredil vse to? -Ko si ležal v bolnišnici.
Ko sem kaj?
Zdaj se pa lahko zares lotiva dela.
Niti malo ti ne verjamem. -Resno, stari!
Govoriš o tisti rdečelaski? -Ne, o tvoji rdečelaski.
Moji? -Vso noč si bil na njej. -Tebi sem jo dal.
O kateri rdečelaski govorimo?
Sta za trojčka?
Resnično nisi moj tip, Middleman.
Kaj bi rekla, če bi vama povedal, da lahko spet telovadim?
Da si si poškodoval glavo in ne nogo.
Hej, trener.
Je to tvoje?
Počakaj tu.
Pustita naju malo sama, prav? -Kaj? Zakaj? Kaj se dogaja?
Je že dobro. Ostanita.
Že nekaj dni imam tole v svoji pisarni.
Nisem mislil, da ti jo bom moral kdajkoli dati.
Olimpijski odbor je glasoval o tvoji prošnji za posebno obravnavo,
da bi lahko tekmoval v kvalifikacijah.
Žal mi je.
Poslal si prošnjo odboru? -Govorili so s tvojimi zdravniki,
ki menijo, da nič ne kaže, da si dovolj močan, da bi lahko tekmoval.
Ali tako piše v pismu, Dan?
Ne.
Piše, da bi vi lahko spremenili odločitev,
če bi videli dokaz o nasprotnem. -In jaz sem rekel, da mi je žal.
Poglejte me in mi nato povejte, da ne vidite nobenega dokaza.
Nočem gledati nekoga, ki je bil pred desetimi meseci v mavcu,
kako skuša napraviti trojni obrat. -Glejte me. Nato pa mi povejte.
Zdravnik je rekel, da lahko pristaneš v invalidskem vozičku.
Mislite, da mi je kaj mar? -Ne, Dan, ker sem videl, kakšen ego imaš,
ko si se stokrat skoraj ubil na krogih
in nisem pripravljen gledati, kako se to zares zgodi.
To sem povedal odboru in zadevo so zaključili.
Obupali ste nad mano.
Danny, daj no.
Obupali ste nad mano.
Dan.
Skoraj vsi ljudje delijo tvoje občutke, Dan.
Če ne dobiš tistega, kar hočeš, trpiš.
In celo tedaj, ko dobiš točno to, kar hočeš,
kljub temu trpiš, ker tega ne moreš zadržati za vedno.
Mislil je, da ne zmorem. -Nič ne de.
Ne ve, da bom stoodstotno pripravljen.
Da počneš to, kar imaš rad, ne potrebuješ niti njega niti pisma.
Da, pa ga.
Za nastop gre in za zlato medaljo, zato ga potrebujem.
Zlata medalja je hrepenenje.
Če bi jo imel, bi bil srečen. Ne slišiš, kako to zveni?
To so sanje, Sokrat. Ne morem si misliti, da so sanje slabe.
Ne odpoveduješ se svojim sanjam, Dan.
Odpoveduješ se samo nečemu, česar nisi in ne boš nikoli imel,
nadzoru.
Toda tega, kar se ti bo zgodilo, ne nadzoruješ.
Da boš ali pa morda tudi ne nastopal na olimpijskih igrah.
Da boš ali da ne boš, Dan.
In da si v vsakem primeru nekaj posebnega.
Bil sem pripravljen, da pustim vse skupaj,
toda rekli ste mi, da hočete, da spet treniram!
Povedal sem ti že, da bojevnik počne tisto, kar ima rad.
In to je tisto, kar imam rad! -Lov na zlato medaljo?
Živeti v strahu, da ti mogoče ne bo uspelo? Je to tisto, kar imaš rad?
Ne! Sanje o tem, da stopim tja gor in zmagam!
Sanje, da počnem tisto, kar sem vedno čutil, da mi je namenjeno.
Na trampolin sem stopil, še preden sem znal voziti kolo,
ker sem to zelo rad počel. Ker je bila to prva stvar,
za katero sem bil prepričan, da mi je všeč.
Žal mi je.
V redu? Žal mi je.
Mislil sem, da sem močan, a nisem.
Ker sem se resnično trudil, da bi pustil vse skupaj,
a ne morem.
Jutri zjutraj prinesi s sabo pohodne čevlje.
Poznam nek kraj, kamor sem te hotel peljati, odkar si prišel sem.
Dolg pohod je, a mislim ...
Mislim, da si končno pripravljen, da ga vidiš.
Tri? -Tri.
Življenje ima samo tri pravila? -In ti jih vsa že poznaš.
Paradoks,
humor in sprememba. -Paradoks. -Življenje je skrivnost.
Ne zapravljaj časa s tem, da ga skušaš razumeti.
Humor. -Ohrani smisel za šalo, zlasti na svoj račun.
To je neznanska moč. -Sprememba.
Vedi, da nič ne ostane enako.
Prosim, recite, da sva že blizu.
Dajte no, Sokrat, že tri ure hodiva. -Pa sva tu.
Kje? -Pri tistemu, kar sem ti hotel pokazati.
Kaj pa, razgled? -Tamle, ob tvoji nogi.
Roža? -Ne. -Bolje, da res ne. -Kamen.
Je ta kamen kaj posebnega? -Je kaj narobe?
Dajte no! To je tisto, kar naj bi bil končno pripravljen videti?
Ko sva hodila, si bil ves čas vznemirjen in vesel.
Ja, ker sem mislil, da bom nekaj videl!
Bil si kot otrok na božično jutro. Še sam si rekel tako.
Zaradi tega si se vso pot dobro počutil.
Ker sem pretekle tri ure čakal, da bom videl to čudovito stvar.
Kaj pa se je spremenilo? -Tu ni ničesar razen tega kamna!
Verjetno bi ti moral to povedati, preden sva krenila na pot, kaj?
A tudi jaz nisem bil prepričan, kaj bova našla.
Nikoli nisem.
Žal mi je, da nisi več srečen.
Potovanje.
Potovanje je tisto, kar nam prinaša srečo,
ne cilj.
Millman.
Millman, kaj počneš?
Millman, daj roke ven iz krede.
Hej.
Si pripravljen za veliki dan? -Ja. Nocoj odidem.
Kam si namenjen?
Samo teč sem šel. -S knjigo?
Pravzaprav mislim, da bi te rad poljubil.
Bi rada kaj povedala?
Vso srečo jutri.
Veš, predstavljam si, kako sva skupaj.
Ves čas sanjam različne stvari!
Včasih se uresničijo!
Samo povem ti! Resnično mislim, da bi se to lahko zgodilo!
Potem pa se mogoče tudi bo!
Je to tisti tvoj kraj, Millman?
SAMO SAMOPOSTREŽNO
Kdo pa ste? -Kdo si pa ti?
Kje je drugi tip, ki dela tu?
Šele danes sem začel delati tu.
Če hočete bencin, ga morate natočiti sami.
Hej.
Halo!
Kje je tvoje skrivno orožje? -Ne vem.
Kaj hočeš reči? Te je pustil na cedilu? -Gremo, Millman?
Ti je kdaj povedal, kako je prišel na tisto streho?
Ni pomembno.
Zelo prepričljiva ocena 9,3 za mladega Davida Bloodgooda,
kar ga uvršča med prvih sedem športnikov, ki smo jih videli danes.
Letos je konkurenca močna.
Ne spomnim se, da bi že kdaj tako dobro nastopali.
In to iz dobrega razloga, Bart. Če ste nas pravkar začeli poslušati,
naj povem, da bo danes izbranih šest mladeničev iz celotne države,
ki bodo predstavljali ZDA na letošnjih olimpijskih igrah.
Dobro, Millman. Samo sestav, ki si mi ga pokazal. Prav?
Nobenih trojnih obratov, nobenega postavljanja.
Samo bodi to, kar si.
Naslednji bodo na vrsti najboljši tekmovalci z univerze Berkeley.
Hej.
Kako si? -Si zbran?
Uspelo ti je nekaj, česar ne more povsem dojeti nihče izmed nas.
Saj veš to, kajne?
Zdi se kot čudež, Dan.
Karkoli si se že naučil,
karkoli te je že naučil tisti tip.
Misliš ...
Misliš, da bi lahko prenesel nekaj te magije še name?
Nobena magija ni, Tommy.
Gre samo za to, da se znebiš vseh traparij, ki jih imaš v glavi,
ki ti pravijo, da mogoče ne boš dovolj dober.
Ko boš šel tja gor,
naredi vsak gib zaradi giba samega.
Ne zaradi zlata.
Ne zaradi tega, kar tvoj oče misli o tebi. Ne zaradi ničesar,
razen tistega enega samega trenutka v času.
Toda vse to je prav zaradi zlata.
Vse, kar počnemo, Dan. Vsaj zame.
Smisel vsega mojega življenja je v tistih 20 sekundah pred sodniki,
da mi podelijo zlato kolajno.
Hočeš vedeti, kaj bi si o meni mislil moj oče, če bi se to zgodilo?
Hočeš vedeti, kako bi se spremenilo moje celotno življenje?
Kako bi bile vse trenutne težave nepomembne?
Dobil bi vse, kar bi hotel.
Bil bi srečen.
Bil bi srečen, Dan.
Gospe in gospodje, naslednji je na vrsti
Dan Millman z univerze Berkeley.
Dan je neverjeten, kajti pred manj kot desetimi meseci
si je ta mladenič v prometni nesreči dobesedno zdrobil nogo.
Kje si, Dan?
Tukaj. -V katerem času?
V sedanjosti. -Kaj si?
Ta trenutek.
Dan Millman in moštvo Berkeleyja so kasneje
osvojili svoj prvi naslov državnih prvakov.
Dan je postal pisatelj, čigar knjige so navdihnile
milijone ljudi po vsem svetu.
Skupaj z ženo Joy živi v severni Kaliforniji.
Prevod: skalar001 Priredba: pimpse